Alaska y Dinarama

**Alaska e Dinarama** (tamén **Dinarama**, **Dinarama Alaska** e **Alaska Dinarama**) foi un grupo de música pop español, formado por Alaska, Carlos Berlanga e Nacho Canut. A súa actividade desenvolveuse entre os anos 1982 e 1989, ano en que se disolveu trala realización de 5 gravacións e varios millóns discos vendidos. Publicaron cancións como *Ni tu ni nadie* e *A quién le importa*, que foi o seu maior éxito.

## Traxectoria 
Dinarama naceu en 1983, creado por Carlos Berlanga, ao saír de Alaska y los Pegamoides. Ao pouco tempo uniuse Nacho Canut, consolidando Dinarama. Máis tarde Alaska uníase como vocalista, aínda que non estaban moi decididos ningunha das partes. Publicaron o seu primeiro álbum, *Canciones Profanas* baixo o nome de Dinarama Alaska. Del extráense singles como *Rey del Glam*, *Crisis*, *Deja de Bailar* ou o mítico *Perlas Ensangrentadas*.

Tras reestruturar o grupo como trío e chamándose xa **Alaska y Dinarama** sacan á venda o álbum *Deseo Carnal*, cunha produción moito máis elaborada por Nick Patrick. Este disco incluíu éxitos como *Ni tu ni nadie* e *Como pudiste hacerme esto a mi*. Nick Patrick acompañounos na produción dos seus dous seguintes álbums, *No es pecado* e *Diez*.

*No es Pecado*, que incluía *A quien le importa* e *La funcionaria asesina*, tiña un ton de estilo motown con chiscadelas a grupos como Hall and Oates ou as Supremes. O tema *Alto! Prohibido pasar* co que se abre o álbum, remite claramente ao éxito de The Supremes *Stop! In the name of love*. Os temas están compostos na súa maioría para a voz de Carlos Berlanga, polo que Alaska canta case todo o álbum en falsete. É por iso que moitos dos seus temas nunca se interpretaron en directo, centrando a propia xira do disco en temas dos seus álbums anteriores. A pesar de que Carlos Berlanga quedou moi orgulloso deste LP as vendas foron menores cás do anterior.

En 1987 sacaron seu cuarto LP *Diez*. O título lembraba os dez anos que levaba o trío xunto desde Kaka de Luxe. Tamén eran dez as pistas que incluía. *Diez* era unha especie de recompilación, que incluía dúas "caras B", seis novas versións e dous temas inéditos, que Berlanga compuxera con anterioridade. O primeiro single foi *Bailando*.

En 1989 publicaron o seu último álbum *Fan Fatal*. Carlos Berlanga estaba moito máis separado do trío e empezaron a ter problemas. Alaska e Nacho querían un disco de estilo Acid House, para o que contaron coa produción de Rebeldes sin pausa. A participación de Berlanga en *Fan Fatal* foi tan escasa ao principio que pensaron sacar o álbum baixo o nome de *La Pandilla Vasura*, e non como Alaska e Dinarama. Este disco máis electrónico foi como unha especie de transición a Fangoria, que se formou en 1990 cando Carlos Berlanga decidiu abandonar o grupo e empezar a súa carreira en solitario.

Aínda que Alaska y Dinarama non volveron como tal, en 1997 o trío volveu traballar xunto para o álbum de Carlos Berlanga *Vía satélite alrededor de Carlos Berlanga*, con letra e música de Berlanga e Canut e coros de Alaska. Igualmente pasou co seguinte álbum de Carlos Berlanga *Impermeable* no 2001.

## Discografía 
'''LP's'*

* 1983 - *Canciones profanas* vendeu 40.000 copias en España
* 1984 - *Deseo carnal* vendeu 500.000 copias en España e 1&nbsp;500&nbsp;000 en Latinoamérica 
* 1986 - *No es pecado* vendeu 250.000 copias en España e 1&nbsp;300&nbsp;000 en Latinoamérica
* 1989 - *Fan fatal* vendeu 200.000 copias en España e non se editou en Latinoamérica

**Álbums recompilatorios**
* 1987 - *Diez''

**Sinxelos**
* «Crisis» 
* «Perlas ensangrentadas» 
* «Deja de bailar» 
* «Rey del Glam» 
* «Como pudiste hacerme esto a mi»
* «Ni tú ni nadie» 
* «Un hombre de verdad» 
* «La funcionaria asesina»
* «A quién le importa» 
* «No es pecado» 
* «Un millón de hormigas» 
* «Sólo creo lo que veo» 
* «Bailando (Do Re Mix)» 
* «Sospechas/Rey del Glam» 
* «Mi novio es un Zombi» 
* «Quiero ser santa» 
* «Descongélate» 
* «La mosca muerta» (Promocional)

## Ligazóns externas 
* Páxina oficial de Alaska y Dinarama